Ek groet hier uit die Kantoor.
Lekker om dag te sê en bietjie te vertel.
Besige naweek gewees by ons. Saterdag het ons gaan kuier by Granny's Pies in Parys (fotos elders op die blad). Die mense daar is nou regtig familie wat saam werk. Dankie aan elke luisteraar wat kom groet het en wat deel was van die buiteuitsending. Elke een se hallo sê. Altyd lekker om die gesiglose gehoor te ontmoet.
Vandaar af was dit pendel Johannesburg toe vir die jaarlikse Libery radio toekennings. En soos altyd het hulle nie teleur gestel nie. Van ons aankoms tot ons vertrek, was die mense agter mekaar. Jy het nie gesukkel om jou kaartjies te kry nie, jy het jou tafel maklik opgespoor en die vriendelike gesigte was orals.
Ek is nie seker nie maar ek dink daar woon so ongeveer 1000 mense hierdie geleentheid by. Dit is groot! En almal wat iets in radio wese kan wees , is altyd daar.
Mr en Mev. Mia
Ek het aan tafel gesit met Dr Mia - wat destyds vir Pippie gered het, se ouers. Was dit heerlik om hulle te ontmoet. Ek en Mr Mia het heerlik aan die gesels geraak. Hy is ook 'n direkteur van 'n radio stasie van Natal.
Aan al die stasies wat gewen het , hou aan Magic maak. Die wat nie gewen het nie staan sterk, hou aan. Dankie aan Liberty wat my weereens gebruik het as beoordelaar.
Francois van Rensburg... as ek 'n toekenning kon gee vir die nederigste mens in die musiekbedryf en in die radio wese het hy hom elke liewe jaar gewen. Wat 'n voorreg om sy vriendelike gesig raak te sien by hierdie geleentheid. Francois dit is vir my 'n groot voorreg om jou te ken.
Ek tik aan hierdie week se gedagte met Martin agter die stuur terwyl ons uit Viljoenskroon ry oppad Pretoria toe. Ons gaan LEEF JOU REIS seisoen 6 met Gerrie Pretorius, se bekendstelling bywoon. Funksies is baie werk, maar baie nodig vir 'n bedryf soos ons sin. Ons bring 'n onderhoud met Gerrie vir julle saam.
Overvaal Stereo het hande geneem met THE OLIVE TREE gastehuis in Randburg wat dat ons nie laataand na funksies op die pad hoef te wees nie. Ons almal weet hoe lyk die paaie. Dit is nie altyd moontlik om van so borg gebruik te maak nie, siende dat daar more vroeg weer werk wag, maar waar ons kan, maak ons gebruik daarvan - baie dankie aan die eienaars.
Vrydag oggend vroeg vertrek Martin en Jacques na Pongola. Hulle gaan die stasie daar verteenwoordig op 'n boothuis. Volgende week kom deel ek die foto's en vertel meer. Eerskomende naweek is ook die stasie se steentjie projek. Die personeel gaan 24 uur die wa deur die drift trek.
Soos ek tik reen dit lekker waar ons die Vrystaat agter laat. Dankbaar. Mense wat so ongeduldig is op die pad in die reen gaan my verstand te bowe.
En dan, soos op die foto wat ek sommer so in die ry geneem het gesien kan word, die res van die gevaar op ons paaie.
Ons praat volgende week verder hier maar gesels gerus saam op facebook.
Alles van die beste vir die nuwe week.